PSTC เตรียมออกหุ้นกู้ระยะสั้นวงเงิน 1 พันลบ.เสนอขาย 9 ต.ค.60 -8 ต.ค.61
PSTC เตรียมออกหุ้นกู้ระยะสั้นวงเงิน 1 พันลบ.เสนอขาย 9 ต.ค.60 -8 ต.ค.61
21 ก.ย. 2560

บริษัท เพาเวอร์โซลูชั่น เทคโนโลยี จำกัด (มหาชน) หรือ PSTC เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะสั้นของบริษัท อายุไม่เกิน 270 วัน มูลค่าคงค้างทั้งสิ้นไม่เกิน 1,000 ล้านบาท ณ ขณะใดขณะหนึ่ง
ทั้งนี้ เมื่อมีการไถ่ถอนหรือชำระคืนหุ้นกู้ระยะสั้นได้ออกภายในวงเงินที่ได้รับอนุมัติดังกล่าว บริษัทสามารถออกหุ้นกู้ระยะสั้นทดแทนเพิ่มเติมอีกได้ ภายใต้เงื่อนไขและวงเงิน (Revolving) ตามที่กำหนดไว้ดังกล่าว โดยมีอัตราดอกเบี้ยตามอัตราตลาด ณ ช่วงที่เสนอขาย
บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขาย ตั้งแต่วันที่ 9 ต.ค.60 ถึง 8 ต.ค.61 โดยมีบล.ทรีนิตี้ เป็นผู้จัดการการจัดจำหน่ายหุ้นกู้ ซึ่งบริษัทมีวัตถุประสงค์นำเงินไปใช้ในการลงทุนขยายธุรกิจและเป็นเงินทุนหมุนเวียนในการดำเนินกิจการของบริษัท